স্ক্রিব্‌ড
স্ক্রিব্‌ড ইনক (/ˈskrɪbd/) একটি ই-বই এবং অডিওবুক সাবস্ক্রিপশন পরিষেবা যেখানে প্রায় দশ লক্ষের বেশি ই-বই ও অডিওবই রয়েছে। কোম্পানিটি ২০০৭ সালে ট্রিপ অ্যাডলার, জ্যারেড ফ্রিডম্যান এবং টিখন বার্নস্টাম দ্বারা প্রতিষ্ঠিত হয় এবং এর সদর দফতর সান ফ্রান্সিসকো, ক্যালিফোর্নিয়ায় অবস্থিত। স্ক্রিব্‌ড-এর ই-বুক সাবস্ক্রিপশন পরিষেবা অ্যান্ড্রয়েড এবং আইওএস স্মার্টফোন এবং ট্যাবলেটের পাশাপাশি কিন্ডেল ফায়ার, নোর্ক এবং ব্যক্তিগত কম্পিউটারে উপলব্ধ। ব্লুমসবারি, হারলেকুইন, হার্পারকলিন্স, হাউটন মিফলিন হারকোর্ট, লোনলি প্ল্যানেট, ম্যাকমিলান, পার্সিয়াস বুক গ্রুপ, সাইমন অ্যান্ড শুস্টার, উইলি, এবং ওয়ার্কম্যানসহ ১০০০ জন প্রকাশকের কাছ থেকে গ্রাহকরা মাসে সীমাহীন বই অ্যাক্সেস করতে পারেন। স্ক্রিব্‌ড-এর ৮০ মিলিয়ন ব্যবহারকারী রয়েছে এবং এটিকে "বইয়ের নেটফ্লিক্স" হিসাবে সম্বোধন করা হয়।